fitness week held at MGN public school - Punjab Kapurthala Local News
एमजीएन पब्लिक स्कूल में मनाया फिटनेस सप्ताह
Publish Date:Wed, 20 Nov 2019 07:46 PM (IST)
कपूरथला आज की जीवन शैली में तंदुरुस्त रहो चुस्त रहो के नारे को सार्थक बनाने के लिए एमजीएन पब्लिक स्कूल में फिट इंडिया मूवमेंट के तहत फिटनेस सप्ताह मनाया गया।...
जागरण संवाददाता, कपूरथला: आज की जीवन शैली में तंदुरुस्त रहो चुस्त रहो के नारे को सार्थक बनाने के लिए एमजीएन पब्लिक स्कूल में फिट इंडिया मूवमेंट के तहत फिटनेस सप्ताह मनाया गया। कार्यक्रम के दौरान विद्यार्थियों को चुस्त व स्वस्थ बनाने के लिए विशेष रूप से योग की शिक्षा दी गई जिसमें पद्मासन, ताड़ासन, भुजंगासन, वज्रासन व मक्रासन जैसे कई आसन सिखाए गए। छात्रों को आसनों का महत्व भी बताया गया। बच्चों ने इस अवसर पर ओम ध्वनि का भी उच्चारण किया। स्कूल प्रिंसिपल रश्मि शर्मा ने विद्यार्थियों को प्रेरित करते हुए कहा कि योगाभ्यास व व्यायाम आदि जहां हमें रोगों से बचाते है वहीं इससे मन को भी शांति मिलती है और एकाग्रता भी बढ़ती है। व्यायासम से स्मरण शक्ति भी बढ़ती है और मेरूदंड भी मजबूत होता है। शरीर लचील, मांसपेशिया और हड्डियां मजबूत होती हैं और इससे कद भी बढ़ता है और तनाव दूर होता है। धीरे-धीरे अभ्यास करने व खेलने से ही पढ़ने में रूचि पैदा होती है तभी तो कहा जाता है कि स्वस्थ शरीर में ही स्वस्थ मन का विकास होता है। कोई देश भी तभी विकास करता है जब उसके नागरिक तंदुरुस्त हों। बच्चों को बाहर की चीजें खाने की बजाय घर के खाने पर ज्यादा ध्यान देना चाहिए।